Diari Oficial de la Generalitat Valenciana


Sumari del DOGV 3902, del 21-12-2000 (2000/10235)

Informació pública de la resolució de revocació de títol llicència d'agència de viatges de l'entitat Dr. Livngstone Viajes y Aventura, SL.
------------------------------------------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10188


Organisme emissor
:   Agència Valenciana del Turisme

Tipus de document
:   Anunci

Informació pública de la resolució de revocació de títol llicència d'agència de viatges de l'entitat Dr. Livngstone Viajes y Aventura, SL. [2000/Q10003]
  
Per no haver estat possible notificar de forma personal i directa a l'interessat la resolució de revocació del títol llicència d'agència de viatges de l'entitat Dr. Livingstone Viajes y Aventura, SL, es procedeix a la publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.
  
València, 6 de novembre de 2000.- El director de l'Àrea de Producte: Víctor Yepes Piqueras.
  
«Vist l'expedient tramés sobre la revocació del títol llicència d'agència de viatges de l'entitat Dr. Livingstone Viajes y Aventura, SL
  
Fets
  
1. Mitjançant la Resolució amb data de 25 d'abril de 1997, se li concedeix el títol llicència d'agència de viatges a l'entitat Dr. Livingstone Viajes y Aventura, SL, amb seu social a València, carrer del Palleter, número 23, a la qual se li assignat el codi d'identificació CV-m320-V.
  
2. S'ha constatat, mitjançant els corresponents informes d'inspecció, el cessament de l'activitat, durant més de sis mesos, com a agència de viatges de la citada entitat.
  
3. Transcorregut el termini assenyalat per a audiència en l'expedient instruït, no han estat presentades al·legacions al respecte.
  
Fonaments de dret
  
1. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol llicència d'agència de viatges es farà mitjançant resolució motivada, amb la tramitació prèvia del corresponent expedient, d'acord amb la Llei de Procediment Administratiu.
  
2. L'article 11, lletra d, del dit reglament estableix com a causa de revocació del títol llicència d'agència de viatges la no activitat comprovada de l'agència durant sis mesos continuats sense causa justificada.
  
3. L'article 14.4 del Decret 20/1997 esmentat, en el qual s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma.
  
En virtut del que es disposa en el Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol llicència d'agència de viatges a l'entitat Dr. Livingstone Viajes y Aventura, SL, que tenia la seu social a València, carrer del Palleter, número 23, i com a codi d'identificació CV-m320-V.
  
Contra aquesta resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme durant el termini d'un mes, comptador des de l'endemà de la recepció de la notificació d'aquesta, d'acord amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la la Llei 4/1999, de 13 de gener, de modificació de la Llei 30/1992.